**ŽUPANIJSKO NATJECANJE MLADIH TEHNIČARA - Vrpolje, 20. 3. 2024.**

Natjecanje mladih tehničara organiziraju i provode Ministarstvo znanosti i obrazovanja, Agencija za odgoj i obrazovanje, Hrvatska zajednica tehničke kulture, županijski i gradski uredi za prosvjetu, kulturu, informiranje, sport i tehničku kulturu, osnovne škole u Republici Hrvatskoj, županijske i gradske zajednice tehničke kulture te udruge tehničke kulture.

Ovogodišnje 66. natjecanje mladih tehničara Republike Hrvatske u 2024. godini na razini županije Brodsko-posavske započelo je školskim natjecanjima od 13. do 16. veljače 2024. u 22 osnovne škole a sudjelovalo je ukupno 361 učenik u dvanaest kategorija natjecanja. Prvoplasirani učenici iz svake kategorije pozvani su na županijsko natjecanje mladih tehničara.

Devetu godinu za redom županijsko natjecanje mladih tehničara održano je u OŠ „Ivan Meštrović“, Vrpolje, u srijedu 20. ožujka 2024. Na natjecanju je sudjelovalo 94 učenika iz 22 osnovne škole u 12 kategorija natjecanja. Sudionicima natjecanja riječi dobrodošlice i uspjeh u natjecanju uputio je ravnatelj škole i predsjednik povjerenstva za natjecanje Josip Funarić. Sudionicima se obratila i natjecanje otvorila pročelnica Upravnog odjela za obrazovanje, šport i kulturu dr. sc. Anica Vukašinović.

Natjecanje se sastoji od tri dijela: pisane provjere znanja (može donijeti 40 bodova), izrade tehničke tvorevine (može donijeti 50 bodova) te predstavljanja tehničke tvorevine (može donijeti 10 bodova). Ukupan broj bodova je 100.

Učenici se natječu u dvanaest područja tehničke kulture unutar dviju kategorija:

* **H-kategorija**-redovna nastava tehničke kulture(natjecanje se provodi po Hrvatskom nacionalnom obrazovnom standardu za tehničku kulturu u osnovnoj školi - HNOS) i
* **P-kategorija**-izvannastavne aktivnosti (natjecanje se provodi po programu za posebna područja tehničke kulture, a organizatori natjecanja i smotre na školskoj/klupskoj razini su povjerenstva u osnovnim školama i udrugama tehničke kulture).

P**lasman naših učenika naše škole**:

1. **Gabrijel Masnica,** 5. razred **2.** **mjesto -** Maketarstvo i modelarstvo (V. razred)
2. **Elizaveta Sydorenko ,** 6. razred**, 14. mjesto** - Graditeljstvo (VI. razred)
3. **Dominik Regović,** 7. razred, **11. mjesto** - Obrada materijala (VII. razred)
4. **Marija Banjak,** 7. razred, **2. mjesto** – Strojarske konstrukcije (VII. razred)
5. **Katja Masnica,** 8. razred, **3. mjesto** - Elektrotehnika (VIII. razred)
6. **Šimun Hodak,** 5. razred, **1. mjesto** – Fotografija (V. do VIII. razred)
7. **Rea Kašić,** 7. razred, **6. mjesto** - Modelarstvo uporabnih tehničkih tvorevina, (V. do VIII. razred)

Mentor svim učenicima Mato Šimunović, **OŠ Ivana Gorana Kovačića Staro Petrovo Selo.**

Nakon završenog natjecanja najboljim učenicima podijeljene su diplome i nagrade. **Šimun Hodak kao prvoplasirani učenik odlazi na državno natjecanje mladih tehničara koje će se održati od 3. do 6. lipnja 2024.** (ponedjeljak – četvrtak).

Osnovnoj školi „Ivan Meštrović“, Vrpolje i njenim djelatnicima na čelu sa ravnateljem Josipom Funarićem koji su sudjelovali u pripremi i provođenju natjecanja sve čestitke na izvrsno organiziranom natjecanju i toplom prijemu učenika natjecatelja i mentora.